Tokelo Rantie

Tokelo Anthony Rantie (født 8. september 1990) er en sørafrikansk fotballspiller som spiller for Cape Town City FC (2016).

 Klubbkarriere 
 Tidlig karriere 
Rantie, som er født i Parys i Free State-provinsen i Sør-Afrika, startet karrieren ved å spille for ulike fotballakademier, hvor Stars of Africa Academy er det mest kjente. Rantie hadde perioder som utlånt spiller i Ferroviário da Beira og CD Maxaquene, begge i nabolandet Mosambik. I 2011 spilte Rantie for den svenske Division 3-klubben IFK Hässleholm, som en del av en samarbeidsavtale mellom Stars of Africa Academy og Sverige.«Elittrio ska ge lyft» , av Andreas Jemn, kristianstadsbladet.se, 26. mars 2011. Besøkt 24. juni 2013 

 Orlando Pirates 
Rantie scoret ti mål på tolv kamper på en halv sesong for IFK Hässleholm. I et nytt utlån spilte Rantie 2011/12-sesongen for Orlando Pirates i Premier Soccer League, hvor han står notert med sju mål på 20 kamper. Klubben ønsket en permanent overgang, men Stars of Africa Academys prisforlangende var for høyt for klubben.«Pirates set to miss out on Rantie» , av Ernest Fakude, kickoff.com, 30. juli 2012. Besøkt 24. juni 2013 

 Malmö FF 
Den 9. august 2012 bekreftet Malmö FF via twitter at Rantie skulle spille for klubben. Klubben og akademiet hadde gjort en låneavtale for 17 måneder, hvor Malmö FF skulle kunne kjøpe ut Rantie for en ikke fastsatt pris.«Tokelo Rantie är klar för Malmö FF»  , fra Malmö FFs hjemmeside, 9. august 2012. Besøkt 24. juni 2013  Rantie spilte første kamp for Malmö FF, da klubben møtte Lazio i en vennskapskamp den 16. august 2012.«MFF nära att klara lika» , av Federico Moreno, sydsvenskan.se, 16. august 2012. Besøkt 24. juni 2013  Rantie scoret hat-trick i sin første obligatoriske kamp for klubben den 20. august 2012,«MFF besegrade Sandviken» , av Kent Jönsson, sydsvenskan.se, 20. august 2012. Besøkt 24. juni 2013  etterfulgt av scoring i sin debutkamp for klubben i serien den 27. august samme år.«'Tiki' kan ha svaren», av Federico Moreno, sydsvenskan.se, 27. august 2012. Besøkt 24. juni 2013  I løpet av sesongen scoret Rantie tre mål på elleve kamper for klubben.

Rantie startet 2013-sesongen med en kneskade som satte han ut i en lengre periode. I sin første kamp scoret han et spektakulært mål hjemme mot Halmstads BK, da han driblet av flere av motstandernes forsvarsspillere, før han satte ballen i mål via tverrliggeren. Rantie signerte den 23. april 2013 en fireårsavtale med klubben.«Tiki skriver 4-årskontrakt»  , fra Malmö FFs hjemmeside, 23. april 2013. Besøkt 24. juni 2013 

 AFC Bournemouth 
Rantie ble solgt fra Malmö FF til den engelske klubben AFC Bournemouth den 28. august 2013.BBC.com – AFC Bournemouth sign Tokelo Rantie from Malmo (Publisert 28. august 2013, besøkt 30. august 2015)

 Landslagskarriere 
Rentie spilte sin første landslagskamp for Sør-Afrika den 9. juni 2012, i en VM-kvalifiseringskamp mot Botswana,«Pirates look to permanent Rantie deal», MTNFootball.com, 12. juni 2012. Besøkt 24. juni 2013  og scoret sitt første mål for Bafana Bafana den 12. juni 2012 i en vennskapskamp mot Gabon.«Bafana Bafana win at last!» , kickoff.com, 15. juni 2012. Besøkt 23. juni 2013  Rantie deltok i sin første landslagsturnering da han ble tatt ut i troppen som representerte Sør-Afrika i Afrikamesterskapet i fotball 2013.«Skånsk representation i Afrikanska mästerskapen», av Stefan Ottosson, fotbollskanalen.se, 30. desember 2012. Besøkt 24. juni 2013  Rantie var i startelleveren i kampene mot Angola og Marokko, samt i kvartfinalen, som ble spilt mot Mali. Han scoret sitt eneste mål i turneringen i kvartfinalen, og førte Sør-Afrika i ledelsen, men Sør-Afrika røk ut på straffespark, etter at Mali hadde utlignet senere i kampen.

 Landslagsscoringer 
 #  Dato  Arena  Motstander  Scoring  Resultat  Konkurranse 1.  15. juni 2012  Mbombela Stadium, Nelspruit   Gabon  2–0  3–0  Vennskapskamp 2.  16. oktober 2012  Nyayo National Stadium, Nairobi   Kenya  1–0  2–1  Vennskapskamp 3.  2. februar 2013  Moses Mabhida Stadium, Durban   Mali  1–0  1–1  Afrikamesterskapet i fotball 2013

 Referanser 

 Eksterne lenker 

 «Tokelo Rantie», profil på Malmö FFs hjemmeside 

Kategori:Sørafrikanske fotballspillere
Kategori:Fotballspillere for IFK Hässleholm
Kategori:Fotballspillere for Orlando Pirates FC
Kategori:Fotballspillere for Malmö FF
Kategori:Fotballspillere for AFC Bournemouth
Kategori:Personer fra Free State
Kategori:Fødsler i 1990